જેતપુર શહેરમાં આજે મહિલા કોંગ્રેસ દ્વારા ભાજપના મધ્યસ્થ કાર્યાલયના ઉદ્‌ઘાટન પ્રસંગે આવેલ કેન્દ્રમાં કાપડમંત્રી રહેલ સ્મૃતિબેન ઈરાનીનો વિરોધ કરવા માટે મહિલાઓની એક વિશાળ રેલી કાઢી જેમાં મોંઘવારીનો પડ્યો માર, હવે નહી ચાલે ફેકુ સરકાર અને શાકભાજીના વધ્યા ભાવ, ભાજપવાળા હવે તો સમજણા થાવના બેનર્સ હાથમાં રાખી ભાજપ હાય હાય, નરેન્દ્ર મોદી, સ્મૃતિ ઈરાની હાય હાયના નારા લગાવી મામલતદારને આવેદનપત્ર આપી મહિલા કોંગ્રેસના શારદાબેન વેગડા અને શહેનાઝબેન બાબીએ રજૂઆત કરી કે, ૨૦૧૪માં જ્યારે કેન્દ્રમાં કોંગ્રેસની સરકાર હતી ત્યારે ગેસના બાટલાનો ભાવ ૪૨૫ રૂપિયા થતાં સ્મૃતિ ઈરાની દ્વારા દિલ્હીમાં ધરણા કરી તત્કાલિન વડાપ્રધાન મનમોહનસિંહને બંગડીઓ મોકલી હતી અત્યારે કેન્દ્રમાં ભાજપ સરકાર છે અને મોંઘવારીએ માજા મૂકી છે.